Papreni sprej
<s>papreni sprej, lakrimatorni agens za privremeno onesposobljavanje protivnika nadraživanjem očiju i dišnih putova.</s><s>Primjenjuje se kao policijsko sredstvo za suzbijanje nereda, kontrolu gomile, ali i u samoobrani, uključujući obranu od pasa, medvjeda i drugih životinja.</s><s>Aktivni sastojak spreja, kapsaicin, dobiva se iz plodova biljaka roda Capsicum, uključujući čili.</s><s>Raspršuje se projektilima ili raspršivačima, u obliku aerosola.</s><s>Njegovi inflamatorni efekti dovode do zatvaranja očiju i privremena gubitka vida što omogućava korisniku da lakše svlada protivnika ili, u slučaju samoobrane, omogući bijeg.</s><s>Iako se ne smatra letalnim agensom, u rijetkim slučajevima može biti smrtonosan zbog čega je potaknuo zabrinutost o broju smrtnih slučajeva u kojima je papriciranje moglo biti faktor koji je pridonio smrtnom ishodu.</s><s>Zaštitna maska uspješno štiti od paprenog spreja, a dekontaminacija se provodi uklanjanjem poprskane odjeće i pranjem nadraženih dijelova tijela otopinama za čišćenje (sapun za ruke, šampon, deterdžent) te provjetravanjem kontaminiranih prostora.</s>

<s>Sastojci</s>

<s>Aktivni sastojak paprenog spreja je kapsaicin, kemikalija dobivena iz plodova biljaka roda Capsicum, uključujući čili.</s><s>Ekstrakcija oleorezina paprike (OC, engl. oleoresin capsicum) zahtijeva da paprika bude fino samljevena iz čega se kapsaicin može potom ekstrahirati pomoću organskog otapala kao što je etanol.</s><s>Otapalo se zatim evaporira, a zaostala smola slična vosku je oleorezin paprike.</s>

<s>Propilen glikol se koristi kao emulgator za suspendiranje OC-a u vodi i potom se sve komprimira radi dobivanja aerosola u obliku paprenog spreja.</s><s>Tekućinska kromatografija visoke djelotvornosti (HPLC) koristi se za mjerenje količine kapsaicina i glavnih kapsaicinoida u paprenom spreju.</s><s>Izraženo u Scovilleovim jedinicama ljutine (SHU, engl.</s><s>Scoville heat unit), papreni sprej može mjeriti pikantnost od 500 000 do 15 000 000 SHU.</s>

<s>Vidi još</s>

<s>Scovilleova skala</s>

<s>Izvori</s>

<s>Eksterni linkovi</s>

<s>Hemijsko oružje
Lakrimatori</s>

